সামারস্ল্যাম (২০১৭)

**সামারস্ল্যাম** একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত ত্রিংশ অনুষ্ঠান ছিল। এই অনুষ্ঠানটি ২০১৭ সালের ২০শে আগস্ট তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলেস সেন্টারে অনুষ্ঠিত হয়েছে।

প্রাক-প্রদর্শনে তিনটিসহ মূল অনুষ্ঠান মিলিয়ে সর্বমোট তেরোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রক লেজনার ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রোন স্ট্রোম্যান, রোমান রেইন্স ও সামোয়া জোকে পরাজিত করেছে। অন্যান্য শীর্ষস্থানীয় ম্যাচে, জিন্দর মহল ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে শিনসুকে নাকামুরাকে এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে এজে স্টাইলস কেভিন ওয়েন্সকে পিনফলের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান *[[ডাব্লিউডাব্লিউই র|র]]* এবং *[[ডাব্লিউডাব্লিউই স্ম্যাকডাউন|স্ম্যাকডাউনে]]* প্রদর্শন করা হয়েছে।

## পটভূমি
সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।

জুন ১৯ তারিখে *র* এ, রোমান রেইন্স দাবি করে যে তিনি ডাব্লিউডাব্লিউই ইউনিভার্সাল চ্যাম্পিয়নশিপের জন্য এক নম্বর দাবিদার এবং তিনি সামারস্ল্যামে ব্রক লেসনারের বিরুদ্ধে ইউনিভার্সাল চ্যাম্পিয়নশিপের জন্য ম্যাচের দাবি করেন। ঐ রাতেই, ব্রাউন স্ট্রোম্যান ফেরৎ আসে এবং রেইন্স বনাম সামোয়া জো-র ম্যাচে হস্তক্ষেপ করে। স্ট্রোম্যান রেইন্সকে গ্রেট বলস অফ ফায়ারে এ্যাম্বুলেন্স ম্যাচের জন্য আহ্বান করেন। গ্রেট বলস অফ ফায়ারে, স্ট্রোম্যান রেইন্সকে হারিয়ে দেয় কিন্তু রেইন্স তাকে এ্যাম্বুলেন্সে মধ্যে বন্দী করে এ্যাম্বুলেন্সটি খণ্ড খণ্ড করে দিয়ে পরিশোধ নেয়, যার ফলে স্ট্রোম্যান গুরুতরভাবে আহত হয়। একই সাথে উক্ত ইভেন্টে ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রক লেসনার সামোয়া জোকে হারিয়ে চ্যাম্পিয়নশিপটি ধরে রাখে। এর পরের দিন *র*তে র এর মহাব্যবস্থাপক কার্ট এঙ্গেল গ্রেট বলস অফ ফায়ারে জো-র বিরুদ্ধে জয়লাভের জন্য লেসনারকে অভিনন্দন জানান। যখন তিনি লেসনারের চ্যাম্পিয়নশিপটি নিয়ে সামারস্ল্যামে তার পরিকল্পনা জানাতে যান তখন তাকে বাধা প্রদান করে রেইন্স, তিনি সামারস্ল্যামে লেসনারের বিরুদ্ধে ম্যাচের দাবি করেন। কিন্তু লেসনার বলেন যে রেইন্স তার যোগ্য নয়। পরবর্তীতে তাদের কথার মাঝে ব্যাঘাত ঘটান জো, তিনি জানান যে গ্রেট বলস অফ ফায়ারে লেসনার তাকে হারায়নি বরং সে উক্ত খেলা হতে পালিয়েছে। অতঃপর এঙ্গেল পরবর্তী সপ্তাহে রেইন্স বনাম জো ম্যাচের ঘোষণা করেন, যেখানে বিজয়ী ব্যক্তি সামারস্ল্যামে লেসনারের বিরুদ্ধে ইউনিভার্সাল চ্যাম্পিয়নশিপের জন্য লড়বে। উক্ত ম্যাচের সময়, স্ট্রোম্যান এসে উপস্থিত হয় এবং রেইন্স ও জো উভয়কে আঘাত করে, যার ফলে উক্ত ম্যাচটি বিনা ফলাফলে সমাপ্ত হয়। একটি তোলপাড় সৃষ্টি হয় তাদের মধ্যে যার ফলে তারা তিনজনই আঘাতপ্রাপ্ত হয়। এরপর তৎক্ষণাৎ, এঙ্গেল জানান যে তিনি এখনো ঠিক করতে পারেননি যে কে সামারস্ল্যামে লেসনারের প্রতিদ্বন্দ্বী হবে, কিন্তু পরবর্তী সপ্তাহে তিনি এই বিষয়ে সিদ্ধান্ত জানাবেন। উক্ত পর্বে, এঙ্গেলের ঘোষণার পূর্বে, স্ট্রোম্যান, জো এবং রেইন্স তিনজনই এসে উপস্থিত হন এবং তাদের মতামত পেশ করেন। অতঃপর এঙ্গেল ঘোষণা করেন যে সামারস্ল্যামে লেসনার স্ট্রোম্যান, জো এবং রেইন্সের বিরুদ্ধে ইউনিভার্সাল চ্যাম্পিয়নশিপের জন্য ফ্যাটাল ৪-ওয়ে ম্যাচে লড়বেন। পরক্ষণেই তাদের তিনজনের মধ্যে আবারো তোলপাড় সৃষ্টি হয় যেটি র এর লকার রুমের সদস্যরা এসে থামান। পরবর্তী সপ্তাহে, লেসনার এবং তার ম্যানেজার পল হেইম্যান এসে এঙ্গেলকে জিজ্ঞাসা করেন যে কেন তিনি লেসনারকে ফ্যাটাল ৪-ওয়ে ম্যাচে অন্তর্ভুক্ত করলেন। অতঃপর হেইম্যান ঘোষণা করেন যে যদি লেসনার সামারস্ল্যামে ইউনিভার্সাল চ্যাম্পিয়নশিপ ম্যাচটি হেরে যায় তবে লেসনার ডাব্লিউডাব্লিউই ত্যাগ করে দেবেন। উক্ত পর্বে পরে, রেইন্স জো এবং স্ট্রোম্যানকে ত্রিপল থ্রেট ম্যাচে হারিয়ে দেয়। পরবর্তী সপ্তাহে, লেসনার এবং হেইম্যান *মিজ টিভি*র অতিথি হিসেবে উপস্থিত হন। উক্ত সেগমেন্টটি সমাপ্ত হয় লেসনার কর্তৃক সুপ্লেক্স এবং এফ-৫ এর মাধ্যমে। এই সুপ্লেক্স এবং এফ-৫ এর শিকার হয় দ্য মিজ এবং মিজটারাজ (বো ডালাস এবং কার্টিস এক্সেল)। পরে, স্ট্রোম্যান রেইন্সকে লাস্ট ম্যান স্ট্যান্ডিং ম্যাচে হারিয়ে দেয়, যেখানে জো রেইন্সের উপর *ককিনা ক্লাচ* প্রযুক্ত করে। সামারস্ল্যামের পূর্বে সর্বশেষ *র* এর পর্বে, তারা ৪ জন একই সময়ে রিং উপস্থিত হয় এবং সেখানে এক তোলপাড়ের সৃষ্টি করে। এই তোলপাড়টি নিরাপত্তাকর্মী এবং র এর লকার রুমের সদস্যরা এসে থামায়।

২০১৭ সালের এই অনুষ্ঠানটি সামারস্ল্যাম কালানুক্রমিকের ত্রিংশ অনুষ্ঠান ছিল, যা ২০শে আগস্ট তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলেস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

## ম্যাচ



## তথ্যসূত্র

## বহিঃসংযোগ
*  

২০১৭
সামারস্ল্যাম
সামারস্ল্যাম
বিষয়শ্রেণী:আগস্ট ২০১৭-এ মার্কিন যুক্তরাষ্ট্রে ঘটনা
বিষয়শ্রেণী:২০১৭-এ নিউ ইয়র্ক
বিষয়শ্রেণী:নিউ ইয়র্কে ঘটনা
বিষয়শ্রেণী:ব্রুকলিনে পেশাদার কুস্তি